《和黄希斋才伯韵》
明代·钟芳

天涯游子抱瑶琴，指下难挑曲外音。寸草报春终有憾，浮云出外本无心。

寻幽喜癖陶潜径，茹糗羞谈季子金。老我正多盘谷兴，可能分榻坐浓阴。

作者简介：（ ?—1544）明广东崖州人，改籍琼山，字仲实。正德三年进士。嘉靖中累官至户部右侍郎。有《皇极经世图赞》、《续古今纪要》、《崖志略》、《钟筠溪家藏集》。